Kompas (súhvezdie)

Kompas je malé súhvezdie južnej oblohy. Patrí medzi 88 súhvezdí modernej astronómie. Súhvezdie zaviedol Nicolas Louis de Lacaille v roku 1754 a predstavuje magnetický kompas, aký kedysi používali moreplavci.

 Hviezdy 

V súhvezdí sa nachádza hviezda T Pyxidis, nova, ktorá sa od roku 1890 už päťkrát rozžiarila na 7 až 6 magnitúd. Naposledy to bolo v roku 1966.

 Poloha 

Súhvezdie Kompas sa nachádza na južnej hviezdnej oblohe. Leží na okraji Mliečnej cesty medzi súhvezdiami Hydra a Korma. Rozprestiera sa na ploche 221 štvorcových stupňov.

 Iné projekty 


Kategória:Súhvezdia